it pt es de gl pt en gl de pt en gl de gl gl gl gl de gl en gl gl gl gl gl es es es gl es es es es es en gl gl gl gl gl pt ca gl gl gl en gl
La camarista - Cinema - DUPLEX
Eve é unha moza camareira nun luxoso hotel de México. Unha exclusiva torre de cristal onde viven hóspedes tan ricos que ela só pode imaxinarse as súas vidas a través das súas fantasías e dos obxectos que van esquecendo. Cun horario longo e extenuante, que non lle permite ver nin a súa familia, Eve prepara un plan para mellorar a súa situación laboral.
Realizada cun esmero de ourive e unha mestría impropia dunha debutante, La camarista é un estudo meticuloso daquilo que pasa entre bimbios. A actriz Gabriela Cartol agasállanos un traballo cheo de carisma, que dota de calor un personaxe que nos descubre un mundo moitas veces invisíbel, ou polo que pasamos sen pararnos nel.
Seleccionado nos festivais máis prestixiosos do mundo logo da súa estrea en Toronto, o impresionante debut co que nos sorprende Lila Avilés relata as relacións de poder e servidume aínda presentes na sociedade contemporánea, mentres nos presenta a persoa detrás do traballador, cos anhelos, desexos e esperanzas que agocha quen habitualmente se mostra como unha sombra.
A súa intelixencia visual e a súa sensibilidade emocional elévana por enriba do miserabilismo minimalista que adoita afundir tantos filmes benintencionados sobre traballadores modernos.
A. O. Scott The New York Times
Un filme atmosfericamente sinistro, emotivo e inquietante (...) Cartol ofrece unha interpretación convincente.
Peter Bradshaw The Guardian
Título orixinal: La camarista
Guión: Lila Avilés, Juan Márquez
Elenco: Gabriela Cartol, Teresa Sánchez, Agustina Quinci, Alán Uribe
Dirección de arte: Vika Fleitas
Fotografía: Carlos F. Rossini
Produtora: Bad Boy Billy Productions, Bambú Audiovisual, Fondo para la Producción Cinematográfica de Calidad (Foprocine), Instituto Mexicano de Cinematografía (IMCINE), La Panda, Limerencia
Distribuidora: El Sur Films
Toronto 2018, Donostia 2018, Morelia 2018 (mellor filme)
DUPLEX Cinema Travesía Moreno, 3 15403 Ferrol info@duplexcinema.com | 981 35 60 65
Utilizamos cookies para mellorar os nosos servizos. Se continúas navegando, consideramos que aceptas o seu uso. OK